**ΔΕΛΤΙΟ ΤΥΠΟΥ**

**Άτομα με Αναπηρία**

**Covid-19 και εμβολιασμός: Ανοίγουμε το διάλογο**

**Εγγραφή: https://forms.gle/uHGyxg1GL3FJUqaz8**

**Τετάρτη 13 Ιανουαρίου 2021 ώρα 17.00-18.30**

*Τα νέα δεδομένα  διαχείρισης της πανδημίας σε ευρωπαϊκό, αλλά και παγκόσμιο επίπεδο, με την  ταυτόχρονη έναρξη των  εμβολιασμών σε όλη την Ευρωπαϊκή Ένωση, εγείρουν σημαντικά θέματα κοινωνικής δικαιοσύνης.  Τα κριτήρια, αλλά και ο τρόπος υλοποίησης των προτεραιοτήτων  ως προς την εμβολιαστική κάλυψη, ποικίλουν ανάλογα με τη χώρα αναφοράς, η ανάγκη όμως παραμένει  η ίδια.  Δεν είναι άλλη από την ανάγκη  ορθολογικής διαχείρισης, με όρους ουσίας, ξεκινώντας από τους πλέον πληττόμενους,  που διαχρονικά παραμένουν οι κοινωνικά και οικονομικά ευάλωτες ομάδες του πληθυσμού.*

Στο πλαίσιο αυτό, το ένα εκατομμύριο   άτομα με αναπηρία στην χώρα μας, θα πρέπει να αποτελέσουν μια από τις πρωταρχικές ομάδες στόχου. Το έχουμε δει άλλωστε να αναφέρεται από το σύνολο των διεθνών οργανισμών και φορέων, όπως τον Παγκόσμιο Οργανισμό Υγείας, αλλά και τα όργανα της Ευρωπαϊκής Ένωσης.

Τα ερωτήματα  που προκύπτουν λοιπόν είναι:

* Πώς μπορεί να διασφαλιστεί η προσβασιμότητα, με όλες τις εκφάνσεις της, στο δημόσιο αγαθό του εμβολιασμού και αφετέρου
* Ποιοι είναι εκείνοι οι ιατρικοί και κοινωνικοί παράγοντες που πρέπει να ληφθούν υπόψιν για να δημιουργηθεί ένα πλαίσιο υποστήριξης της δημόσιας υγείας, αλλά και ενδυνάμωσης  και ανάπτυξης της κοινωνικής ανθεκτικότητας.

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) και το Ινστιτούτο της ΙΝ-ΕΣΑμεΑ, με την επιστημονική υποστήριξη του ΠΜΣ «Παγκόσμια Υγεία - Ιατρική των Καταστροφών» της Ιατρικής Σχολής του Εθνικού και Καποδιστριακού Πανεπιστημίου Αθηνών, διοργανώνουν τον μήνα Ιανουάριο σειρά σχετικών διαδικτυακών συζητήσεων, με εκπροσώπους της Πολιτείας, της επιστημονικής και ακαδημαϊκής κοινότητας και της Κοινωνίας των Πολιτών, με σκοπό την εξαγωγή πρακτικών συμπερασμάτων για τις αναγκαίες παρεμβάσεις και υποστηρικτικές δράσεις.

Για τη συμμετοχή σας παρακαλούμε όπως μεταφερθείτε στον παρακάτω σύνδεσμο

[https://forms.gle/9Qx1 zjhzNwjC2vrb6](https://forms.gle/9Qx1%20zjhzNwjC2vrb6)

Στην πρώτη συζήτηση μετέχουν οι:

* **Γιώργος Γεραπετρίτης**, Υπουργός Επικρατείας
* **Βασίλης Κικίλιας**, Υπουργός Υγείας
* **Δόμνα Μιχαηλίδου,** Υφυπουργός αρμόδια για θέματα πρόνοιας και κοινωνικής αλληλεγγύης, Υπουργείο Εργασίας και Κοινωνικών Υποθέσεων
* **Μαρία Θεοδωρίδου**, Πρόεδρος της Εθνικής Επιτροπής Εμβολιασμών
* **Εμμανουήλ Πικουλής**, Καθηγητής Χειρουργικής ΕΚΠΑ, Επιστημονικός υπεύθυνος ΠΜΣ «Παγκόσμια Υγεία - Ιατρική των Καταστροφών», Ιατρική Σχολή, ΕΚΠΑ

Τη συζήτηση συντονίζει ο κ. **Ιωάννης Βαρδακαστάνης**, Πρόεδρος του Ευρωπαϊκού Φόρουμ Ατόμων με Αναπηρία και της Εθνικής Συνομοσπονδίας Ατόμων με Αναπηρία.

Στοιχεία Επικοινωνίας:

Τάνια Κατσάνη, Γραφείο τύπου ΕΣΑμεΑ, τηλ. 2109949837,  [pressofficer@esaea.gr](mailto:pressofficer@esaea.gr)

Ηλιάνα Κούκια, Γραμματεία ΠΜΣ «Παγκόσμια Υγεία – Ιατρική των Καταστροφών”, τηλ 2107461451& 5, [crisismed@outlook.com](mailto:crisismed@outlook.com)